section_heading: Na udaru
paragraph_text: Tijekom borbe za prevlast između Tonyja i Juniora u prvoj sezoni, Junior kaže Mikeyju Palmiceu da Tony viđa psihijatra. To Juniora, Mikeyja i sve ostale članove Juniorove ekipe koji su za to doznali iznimno ljutitim i paranoičnim, jer se boje da bi Melfi mogla postati sudski svjedok protiv aktivnosti obitelji DiMeo. U epizodi prve sezone "Isabella", Junior i Mikey Palmice pošalju ubojice da likvidiraju Tonyja zbog odavanja mafijaških informacija Melfi; na Juniorovu i Mikeyjevu nesreću, pokušaj ubojstva propada; jednog ubojicu ubija drugi pokušavajući ustrijeliti Tonyja na njegovu vozačkom sjedalu s mjesta suvozača. Tony izbacuje drugog ubojicu na cestu, ne ubivši ga, ali ga ozbiljno ozlijedivši. Tony se nakratko nasmije, ali se onesvijesti nakon što se njegov nekontrolirani Chevy Suburban zabije u parkirani automobil. Tony obavještava Melfi da njegovi neprijatelji znaju za njegove terapije i da se ona mora početi skrivati kako je ne bi ubili dok se prašina ne slegne. Kako bi spasio njezin i svoj život, Tony daje ubiti Juniorove najviše rangirane plaćene ubojice Mikeyja Palmicea i Chuckyja Signorea. Samog Juniora spašava FBI-eva optužnica u prvoj epizodi druge sezone, "Guy Walks Into a Psychiatrist's Office...". Melfi u međuvremenu posao obavlja u motelskoj sobi izvan grada. Nakon što zadnji pripadnik Juniorove ekipe, Philly Parisi, biva ubijen, Tony obavještava Melfi "da je gotovo" i da se sigurno može vratiti kući.